Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
EMI Films
EMI Films oli brittiläinen elokuvayhtiö. Se aloitti toimintansa 1927, kun John Maxwell osti British National Studios -yhtiön ja muutti sen nimeksi "British International Pictures" (BIP). Sodan jälkeen Maxwell teki BIP-elokuvien levityssopimuksen Warner Bros. -studion kanssa. Samalla yhtiön nimeksi tuli "Associated British Picture Corporation" (ABPC). EMI osti ABPC:n 1969. Uuden yhtiön nimeksi tuli "EMI Films". 1979 EMI ja Thorn Electrical Industries fuusioituivat ja yhtiön nimeksi tuli ensin "Thorn EMI Screen Entertainement" ja vähän myöhemmin lyhyesti "Thorn EMI". Thorn EMI myi elokuvayksikön 1986 australialaiselle liikemiehelle Alan Bondille, joka puolestaan myi sen viikkoa myöhemmin Cannon Classicille. Kaksi vuotta myöhemmin rahapulassa ollut Cannon myi elokuvakirjaston Weintraub Entertainement Groupille. Nykyään elokuvakirjaston omistaa Canal+.